આજથી ફીફા વિશ્વકપમાં સેમીફાઇનલ મેચોનો આગાઝ થઇ રહ્યો છે. બ્રાઝીલ અને જર્મની વચ્ચે પહેલી સેમીફાઇનલ રમાનારી છે. જેમાં ઓવરઓલ નજર ફેરવવામાં આવે તો બ્રાઝીલનું પલડું જર્મની સામે ભારે જણાઇ રહ્યું છે, પરંતુ જર્મની પણ પોતાના ઉત્કૃષ્ઠ પ્રદર્શન થકી બ્રાઝીલને પરાજયના દ્વાર દર્શાવી શકે છે. ભારત સહિત વિશ્વ ભરમાં બ્રાઝીલ અને જર્મની વચ્ચેની મેચને લઇને ઉત્સુકતા છે. ત્યારે ચોક્કસપણે કેટલીક એવી મેચો અંગે પણ ઉલ્લેખ અને ચર્ચા થવી જરૂરી છે. જે મેચોએ ફૂટબોલના ઇતિહાસમાં પોતાનું નામ અંકિત કરાવી નાંખ્યું છે.